PLANINSKO DRUŠTVO CELJE MATICA                                                                         Celje,  12.10.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

MED MONTAŽEM IN STRMO PEČJO

ZABUŠ,  MONTE ZABUS,  2244 m, 

V NEDELJO,  18. OKTOBRA 2009 

ZGRADBA ŠPIKA NAD POLICAMI, MONTAŽA, SILNEGA PRVAKA ZAHODNIH JULIJSKIH ALP, 

SE OPIRA PROTI ZAHODU NA DOLG GREBEN, KI SE IMENUJE PO MOGOČNI STRMI PEČI. 

VRHOVA POVEZUJE POHLEVNO SLEME, NA KATEREM IZSTOPA SAMOTNI ZÁBUŠ. 

NJEGOVA POBOČJA NAD REKLANO SO TRAVNATA IN PAŠNIKI SEGAJO PRAV DO SLEMENA, 

MEDTEM KO NA SEVER ZEVAJO BREZDANJI PREPADI V GLOBOČINE DUNJE. 

TRŽAČAN Vladimir Dougan JE OZNAČIL ZABUŠ KOT GORO MIRU, RAZGLEDOV IN CVETJA. 

VABIMO VAS NA ZABUŠ V DRUŽBI S Petrom Pasarjem 

DELIT MIR S TROPI KOZOROGOV, 

OBČUDOVAT MACESNE PA ŽE POBELJENE SOSEDNJE VRHOVE KANINA IN MONTAŽA 

TER ISKAT REDKO CVETJE V JESENI. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE ODPRAVIMO NA NEDELJSKI IZLET Z NAROČENIM AVTOBUSOM OB PETIH ZJUTRAJ, 5:00. 

ONSTRAN MEJE V RATEČAH SE SPUSTIMO K REKI ZILICI. 

OB NJEJ IN MIMO RABELJSKEGA JEZERA PELJE CESTA ČEZ NEVEJSKO SEDLO, 1190 m. 

NA PRVEM OVINKU, okoli 1150 m, NA REKLANSKI STRANI SE ODCEPI CESTA POD MONTAŽ, 

KI NAM BI LAHKO PRIHRANILA DOBRO URO HOJE DO PARKIRIŠČA, 1502 m. 

KORAK USMERIMO PROTI PLANINI PECÒL, 1517 m, NA ZAHODNEM ROBU PLANOTE, 

KAMOR PRIPELJE TUDI NEKDANJA TOVORNA, SEDAJ PA PLANINSKA POT 622 IZ REKLANE. 

NA NJEJ IZGUBIMO NEKAJ VIŠINSKIH METROV, A ŽE NA PRVI VIJUGI, 1470 m, 

PRESTOPIMO NA POT 621, VIA ALTA, 

KI SKORAJ PO RAVNEM OBIRA REBERCA IN GRAPICE POD GOZDNO MEJO ZABUŠA. 

Z VIE ALTE SE STRMO NAVZGOR ODCEPI STEZA 640, 

KI PRIPELJE DO ENE NAJBOLJ DIVJIH ŠKRBIN V VSEH JULIJCIH: FORCA DI VANDÙL, 1986 m. 

KO JE LETA 1878 TOD OKROG ŠARIL Hermann Findenegg, PRVOPRISTOPNIK NA MONTAŽ, 

JE ŠKRBINO IMENOVAL KAR PEKLENSKE DURI, HÖLLENTOR. 

ZAPUSTIMO POT 640, KI PELJE V LEVO NA STRMO PEČ, 

IN SE POVZPNEMO PO SKROTJU NAJPREJ NA ZAHODNI VRH ZABUŠA, 2217 m. 

PO KILOMETRU SKORAJ RAVNEGA SLEMENA DOSPEMO NA GLAVNI VRH ZABUŠA, 2244 m. 

Z ZABUŠA SESTOPIMO NA NIZKO SEDLO, FORCA BASSA, 2070 m, 

IN POKUKAMO NA DUNJSKO STRAN V GLOBINO SLANEGA POTOKA, RIO SALINE. 

NA POTI PO SLEMENU NAS BOLJ VABIJO KOT NAM GROZIJO BODALA, CURTISSONS, 2240 m. 

Z NJIH VRHA NA NAŠEM SLEMENU JIH LAHKO OBČUDUJEMO NA STRANSKEM GREBENU 

VSE DO BELE PEČI, CLAP BLANC, DALEČ NA DUNJSKI STRANI. 

SVOJ SPREHOD PO SLEMENU NADALJUJEMO DO ŠKRBINE FORCA DEI DISTEIS, 2201 m, 

KJER SE GREBEN STRME PEČI STIKA Š ŠPIKOM NAD POLICAMI. 

TU JE dr. France Avčin AVGUSTA LETA 1942 NA TREBUHU LEŽE 

IZ GLOBIN CLAPADORIE POD ZAHODNO STENO MONTAŽA POSLUŠAL ŠEPET TIŠINE. 

MI SESTOPIMO RAJŠI PO STEZI Z MONTAŽA PREK PAŠNIKOV DO KOČE BRAZZÀ, 1660 m, 

PO NARAVOSLOVCU IN ALPINISTU GROFU Giacomu Savorgnanu di Brazzà Cergneu. 1859 – 1888. 

PO 7 urah SKLENEMO ZANKO NA PARKIRIŠČU, 1502 m, NA MONTAŽEVI PLANOTI. 

DOMOV SE PO ISTIH CESTAH VRNEMO OKOLI 21. ure. 

POT ZAHTEVA DOBRO OBUTEV. UPOŠTEVAJMO TUDI MUHAVOST JESENSKEGA ČASA! 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 20,00 evrov. 

PA PRIJATELJSKO SREČANJE S KOZOROGI!

Tone Primožič

